Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Tájékoztatom, hogy az 1993. évi LIX. törvény 16. § (1) és
Paragraph Index: 456

(1) bekezdése úgy rendelkezik, hogy az ügyész mind a terhelt javára, mind a terhére indítványozhat perújítást. A perújítási kérelmet a 278. § (1) bekezdés szerint az alapügyben eljárt I. fokú bíróság területén működő ügyésznél kell írásban benyújtani. Az ügyész a kérelmet 30 napon belül, nyilatkozatával együtt megküldi az I. fokon eljárt bíróságnak. A Legfőbb Ügyészség azzal, hogy a kérelmét a Borsod- Abaúj-Zemplén Megyei Főügyésznek küldte meg, törvényt nem sértett, mulasztást nem követett el. A beadványában nem találtam olyan tényt vagy körülményt, amely beavatkozást indokolna. A leírtak alapján kérem tájékoztatásom szíves tudomásulvételét. Kelt: Dr. Polt Péter Ügyszám: OBH 4557/3/1997. Tisztelt Asszonyom! A beadványában sérelmezte, hogy bár a lakásában 1994 novemberében elkészült a gázvezeték, azon még jelenleg sem szolgáltatnak gázt. Kifogásolja, hogy az ügyről sem a polgármesteri hivatal, sem egyéb szerv nem ad megfelelő felvilágosítást. Az állampolgári jogok országgyűlési biztosáról szóló 1993. évi LIX. törvény 16. § (1) bekezdése szerint az országgyűlési biztoshoz bárki fordulhat, ha megítélése szerint valamely hatóság, illetve közszolgáltatást végző szerv eljárása, ennek során hozott határozata, illetőleg a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésre álló jogorvoslati lehetőséget már kimerítette, illetve jogorvoslati lehetőség nincs számára biztosítva. A beszerzett iratokból megállapítottam, hogy a polgári jogi szerződések értelmében a vezetékes gázszolgáltatás 1995. év végén indulhatott volna meg, azonban a teljesítési határidő csúszását a megnövekedett lakossági igényekből fakadó kivitelezési hiányosságok, illetve a TIGÁZ Rt. vállalkozási díjának emelése okozta. E problémákról a polgármesteri hivatal a Cibaki Hírekben megjelent újságcikkekkel, a helyi kábeltelevízió riportjaival, továbbá falugyűlésen és névre szóló levelekkel tájékoztatta az érintetteket. A fentiek alapján panaszával érdemben foglalkozni nem áll módomban, mert a polgármesteri hivatal az ügyben nem ha- 1999/18/II. szám tóságként vesz részt, és a polgári jogi viták eldöntésére — az érintettek megegyezésének hiányában — kizárólag a bíróság jogosult. A polgármesteri hivatal tájékoztatási kötelezettségére vonatkozó panasza kapcsán megállapítottam, hogy az nem megalapozott, ezért az eljárást megszüntettem. Kérem válaszom szíves tudomásulvételét. Kelt: Dr. Polt Péter Ügyszám: OBH 4607/1997. Tisztelt Uram! A beadványában sérelmezte, hogy a Fóti 1. számú Postahivatal vezetője, illetve a Pest Megyei Postaigazgatóság illetékese a nyugdíjkézbesítés megváltoztatására irányuló kérelmét — vagyis a hó utolsó napjáról 20-áig való áthelyezését — „indokolatlanul, konkrét tényeket nem közölve” elutasította, és nem kapott felvilágosítást a 20-áig történő kézbesítés jogi vagy egyéb akadályairól. Az állampolgári jogok országgyűlési biztosáról szóló 1993. évi LIX. törvény 16. § (1) bekezdése szerint az országgyűlési biztoshoz bárki fordulhat, ha megítélése szerint valamely hatóság, illetve közszolgáltatást végző szerv eljárása, ennek során hozott határozata, illetőleg a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésre álló jogorvoslati lehetőséget már kimerítette, illetve jogorvoslati lehetőség nincs számára biztosítva. A rendelkezésre álló adatokból megállapítottam, hogy a panasza nem érint alkotmányos jogokat, továbbá azt is, hogy a nyugdíjkifizetések rendjéről, azok pénzügyi feltételeiről továbbá arról, hogy a nyugdíjkifizetés rendjét a Posta és a Nyugdíjfolyósító Igazgatóság közötti megállapodás rendezi — megfelelő felvilágosítást kapott. A fentiek alapján, az ügyében hatáskör hiányában eljárni nem áll módomban. Kérem válaszom szíves tudomásulvételét. Kelt: Dr. Polt Péter Ügyszám: OBH 6403/2/1997. Tisztelt Asszonyom! Az Országgyűlési Biztos Hivatalához öröklési szerződése miatt írt beadványára az alábbi tájékoztatást adom.

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes